Tammurriata

'A tammuriata è nu ballo tradizziunale d' ' a Campania.

È na derivazione de la Tarantella, musica e ballo de lo Meridione d'Italia.

 Tipe  
Nce stanno addeverse tipe de tammorriate e ogne zona se avvanta de la soja ma le cchiù importante songhe:

 La Giuglianese
 Vesuviano sarnese-sommese: chistu stile è rappresentato 'a na   "paranza" 'e sunature e paricchie strumiente, cierti vvotence stà pure 'a fisarmonica. Prevère forme particulare 'e gruppo assaje ricanuscibbile : 'a "vutata" nzieme cu 'a botta 'e tammuro e ca dà 'o via a nu ritmo cchiù veloce , 'o controgiro, 'a parte 'e faccia e 'a passata.
 Nocerino: chist'urdemo stile prevère na  partecipazzione  maggiore d' 'a mimica  e d' 'a scena, cu avvicinamento cchiù spisso  de' cuorpe, muvimiente tuculiate de' fianche ,chiamiente ncoppe 'e cosce , muvimiente cuntinuo e assurtito de' bracce.
 La Pimontese
 Domiziano-casertano: chistu stile preferisce dinte a l'esecuzzione musecale nu  tammuro sulamente a ritme semplice, 'a voce, nu flauto o 'a tromba de' zingare; 'o ballo tene passe e figure cumbinate 'a l'esecuzione musecale e na granne varietà 'e "vutate" (mode 'e gira' allacciate o ravvicinate) tra uommene.
L'avvocata è na forma de tammurriata che se sona e s'abballa pe la Maronna de l'Avvocata 'ncoppa à lo Santuario de Maria Santissima de Maiori, cunsiste de na riunione de tammorre ca sonano tutte accumpagnate.

 Strumiente 
La tammurriata se sona cu tammorre, tamburielle, castagnette e siscarielle accumpagnate da na bbona voce, a secunna de lu tipo s'abballa tra uommene, femmene e ammiscate.

'O ballo piglia 'o nomme d' o  ritmo  ca vene marcato co' tammuro (ditto pure "tamorra"). 'A "tamorra" è nu granne tammuro a curnice pittata cu sunaglie 'e rammera, addò nce se ponno mettere pure ati finimiente comme a nastre, pitture 'e paricchie culure e campanielle. 

Ati strumiente ponno accumpagna' 'o strumiento sulista, cioè 'a voce umana, d'ommo o 'e femmena , aggrazziata siconne tecniche e stile paticulare. Chisti strumiente songhe:
 "Putipù" o "Caccavella" : tammuro a frizione
 "Triccheballacche" : martielle ritmiche 'e lignamme ntelaiate cu sunaglie
 "Scetavaiasse" :bastone dentato cu sunaglie 'e  metalle strufinato 'a nu bastuncino
 "Treccia" nciarmata cu 'e campaneille 'e bicicletta
 "Tromba de' zingare" o schiacciapensieri
  Flauto doce
  Doppio flauto a becco

 Significato 
'A parola tammuriata nfi a poche anne ( 30 - 40 ) fa steva a signalà solo nu repertorio cantato-musecato, mentre ogge rappresenta na famiglia cchiù cumpleta 'e balle ncoppe 'o tammuro (chiammata da' 'e  dirette esecutore pure  sulamento "ballo"). 

Vene ballata 'inte a  na vasta zona ca va da' bassa valle d' 'o Volturno nfi 'a costa amalfitana e all'agro-nucerino (cumpresa l'area domiziana, 'o Casertano, 'o Nolano, 'o Sarnese e l'area circumvesuviana.

Dinte a na classificazzione cchiù larga de' balle popolare taliane, 'a tammuriata va cumpresa dint' 'a famiglia  d' 'a tarantella meridiunale, , d' ' a quale rappresenta nu particulare  e origginale sottogruppo basato ncoppe 'o ritmo rigidamente , ncoppe 'a partecipazzione 'o ballo sulamente cu 'a  coppia (mista e non), ncoppe a na 'ntensa 'e muvimento de' braccie, ncoppe a l'uso 'e castagnette (nacchere) ca, 'a fora a furnì 'o ritmo 'e base, obbliga a nu particulare muvimento 'e mane, braccie e busto.

 Vvoce pariente 
Ballo popolare
Tarantella
Pizzica

Categurìa:Tradizzione 'e Napule
Categurìa:Danza